Beež

Beež on hele pruunide värvitoonide hulka loetav värvus, mida kirjeldatakse hallikas- kuni pruunikaskollasenahttps://www.eki.ee/dict/ekss/index.cgi?Q=bee%C5%BE&F=M või hallika, kollaka või roosaka helepruuninahttps://sonaveeb.ee/search/unif/dlall/dsall/bee%C5%BE/1. Prantsuse keeles kirjeldatakse seda kui väga heledat pruunikaskollast värvimata villa värvust.

Nimi tuleb prantsuse keelest. 18. sajandil tähistas see teatud liiki villast kangast, mida valmistati PoitousC. Leroy, P. Restaut, L. Rondet. Traité de l'orthographe franc̜oise, en forme de dictionaire..., 1792. Põhja-Prantsusmaa murdesõna beige tähistas kollakas- või hallikaspruuni värvust, pärinedes vanaprantsuse sõnast bege, mis tähendas värvimata villa värvusthttps://www.etymonline.com/word/beige. Eesti keelde on sõna jõudnud saksa keele vahendusel ja kuulub uuemate värvinimede hulka, mis on tuntud alates 20. sajandist.

 Pildid 

 Beež värvinimena eesti keeleruumis 
1995. aastal värvisõnavara uurimise käigus tehtud nimetamiskatses (informant nimetab ühekorraga nii palju värvinimetusi, kui talle meenub) nimetati kokku 285 värvinimetust, beež esines 52 informandil 80-st, sama tulemus oli värvinimel pruun. Sageduselt oli sõna 12. kohal ja seda käsitleti kui üht põhivärvinime kandidaatiU. Sutrop. Eesti keele põhivärvinimed. – Keel ja Kirjandus, 12, 1995.

U. Sutrop märgib nimeandmiskatse (informandile näidatakse juhuslikus järjekorras värvinäidiseid ning küsitakse, mis värvi need on) puhul beeži kohta eraldi, et informantide hulgas puudus selle värvuse puhul igasugune kokkulangevus arvamustes, millist värvust värvisõna tähistab, samuti oli värvinime esinemissagedus väga madal.

 Variatsioonid 
Prantsuskeelne värvinimetuste portaal pourpre.com annab beeži (beige) värvuse vasteks heledate pruunikate-kollakate toonide  värvivahemiku  Beige. - pourpre.com

Pantone värvitoon 14-1118 Beige on kollaka poole kalduv mahe murtud helepruun  .

RAL Classic värvitoon 1001 Beige on eelmisest pisut soojem ja tumedam, kuid väga sarnane https://www.ralcolorchart.com/ral-classic/ral-1001-beige. Lisaks on RAL-värvitoonide hulgas beeži varjundid RAL 1000 Grünbeige, RAL 1011 Braunbeige ja RAL 1019 Graubeige .

ISCC-NBS-i värvide tähistamise süsteemi värvinimede käsiraamat "Color: Universal language and dictionary of names" nimetab beeži (Beige, Cream beige, Sandy beige) heledaks hallikaspruuniks, heledaks pruunikashalliks või heledaks hallikas-kollakaspruuniks , ka keskmiseks kollakaspruuniks (Yellow beige)  või hallikaks kollakaspruuniks (Beige brown)  https://archive.org/details/coloruniversalla00kell/page/44/mode/2up. Honey beige on keskmine kollakasroosa või hele kollakaspruun https://archive.org/details/coloruniversalla00kell/page/40/mode/2up. Kollase poole kalduvad beeži määratlused kahvatukollane, hallikaskollane, kollakashall (Beige, Light Beige, Mood beige, Beige gray)  ja hele oliivpruun (Beige brown)  moodustavad teise klastrihttps://archive.org/details/coloruniversalla00kell/page/54/mode/2up.

Veebivärv Beige on kergelt rohekana näiv väga kahvatu kollane  https://www.htmlcsscolor.com/hex/F5F5DC.

 Kasutamine 
Beež värvus sobib oma heleduse ja suhtelise neutraalsuse tõttu ruumikujunduses kokku paljude puhaste põhivärvustega, nagu punane, sinine, kollane, sinakasroheline, violetne, ka bordoopunane ja aprikoosioranž. Beež sobib ka neutraalvärvuse halliga, andes rahuliku ja elegantse ruumimulje. Samuti sobib värvus ise hästi ruumikujunduse põhitooniks, millele võib lisada aktsendiks küllastunud toone.https://moodnekodu.delfi.ee/news/ehitus/varvikool-millised-varvused-sobivad-omavahel-kokku?id=81128869

Hoonete välisviimistluses mõjub beež stabiilselt ja suursuguselt. Värvipinna heledus toob välja hoone viimistluses kasutatud pinnatekstuurid ning valgusemängu erinevate nurkade all asuvatel pindadel ja mahtudelhttps://moodnekodu.delfi.ee/news/ehitus/hooned-mis-on-toestavad-et-beez-varv-pole-igav?id=79741242.

Samal põhjusel peetakse beeži riietuses elegantseks valikuks, mis naaseb moodi aina uuesti, viimati 2019. aasta trendivärvinaHow to Wear This Season's "Boring" Color Trend Without Looking, Well, Boring. - www.whowhatwear.co.uk. Värvinimi esineb Eesti moe- ja käsitööajakirjades juba 1920. aastatel kirjakujul beeshKui puhuwad maituuled. –Päewaleht, nr. 125, 9 mai 1927Härradele - teadmiseks. – Uudisleht, nr. 80, 25 aprill 1937 ja beigeMoeilmast. – Päewaleht, nr. 109, 23 aprill 1928Maamees : "Vaba Maa" põllumajandusline osa, 30 mai 1930.

 Vaata ka 

 puudriroosa
 ekrüüvalge
 lambavalge
 liivakarva
 khakivärv
 isabellavärv

 Viited 

Kategooria:Pruunid värvitoonid